Trindadas ir Martin Vazas

Trindadas ir Martin Vazas (portug. Arquipélago de Trindade e Martim Vaz) – Brazilijai priklausantis vulkaninės kilmės salynas Atlanto vandenyne. 1502 metais jį atrado portugalų jūrininkas Estêvão da Gama. Geografija Salynas susideda iš šešių atskirų salų: Ilha Trindade (Trindado sala) (20°31′30″ p. pl. 29°19′30″ v. ilg.) Ilhas de Martim Vaz (Martin Vazo salos) (20°30′ p. pl. 28°51′ v. ilg.) Ilha do Norte yra 300 m į šiaurę-šiaurės vakarus nuo Martin Vazo salos, aukštis – 75 m. (20°30′ p. pl. 28°51′ v. ilg.) Ilha da Racha (Martin Vazo sala). Krantas nusėtas rieduliais. (20°30′18″ p. pl. 29°20′42″ v. ilg.) Rochedo da Angulha – plokščia, apvali uola esanti 200 m į šiaurės vakarus nuo Martin Vazo salos. aukštis – 60 m. Ilha do Sul yra 1 600 km į pietus nuo Martin Vazo salos. Ilha do Sul yra pats ryčiausias Brazilijos taškas. (20°31′ p. pl. 28°51′ v. ilg.) Trindadas Trindadas – nedidelė sala esanti 1 200 km nuo Brazilijos krantų. Nuo kranto driekiasi gajotai ir povandeniniai kalnai, kurie tęsiasi keletą šimtų kilometrų į rytus, kartais uolų pavidalu išlįsdami iš vandens. Trindado salos plotas – 8 km², bet tai tik mažoji gigantiško povandeninio vulkaninio kūgio dalis, kuri virš abisalės iškyla beveik iš 5 km gylio. Jei pridėtume 600 m kyšančius vandens paviršiuje, tai būtų vienas aukščiausiu pasaulio ugnikalnių. Viršvandeninės ugnikalnio dalies amžius – 2 mln. metų. Aplinkiniai gajotai ir povandeninės uolos nepakankamai ištirti, bet jų plokščias paviršius byloja, kad maždaug prieš 65 mln. metų jie galėjo būti arti vandens paviršiaus. Neatmetama galimybė, kad toks likimas laukia visos Trindado salos, jei atsinaujintų vulkaninis aktyvumas.